Kibercinayətkarlıqla mübarizə bacarıqlarının inkişaf etdirilməsi
Kazus “Mən kiməm?”


1. Mən kiməm?

1.1
A adlı ölkənin polis xidmətinə vətəndaşlardan sosial media şəbəkələrində müxtəlif kommersiya sahələrində fəaliyyət göstərən tanınmış brendlərin təşkil etdiyi mükafat qazandıran qəribə oyunlar haqqında çoxsaylı şikayətlər daxil olmağa başlayır.
Qazanılan mükafatlar müxtəlif və şirnikləndiricidir, endirim kuponlarından flaqman mobil telefonlara və ya bahalı noutbuklara qədər geniş çeşidliliyə malikdir.  
Oyunlar sosial media şəbəkələrində elə təşkil olunur ki, brendlərin marketinq komandaları populyar ümumi kommunikasiya kanallarında oyunlar və mükafatlar haqqında elanlar dərc edir, maraqlanan hər kəsi oyuna həsr olunmuş sosial media kanalına aparan keçidə klikləməklə oyunda iştirak etməyə dəvət edirlər. 
Yüzlərlə, hətta minlərlə insan cəlb olunub, onlar keçidləri izləyir və oyunda iştirak etməyə başlayırlar.

1.2
Oyun kanalında kiçik viktorina formasında təqdim edilən az-çox alışılmış sualların cavablandırılmasından və kiçik iştirak haqqının ödənişindən sonra mükafata can atan insanlara mükafatı qazandıqları və mükafatı almaq üçün şəxsi məlumatlarını təqdim etməli olduqları haqqında məlumat verilir. 
Prosedur sadələşdirilib, brendin Mükafat şöbəsinə telefon zəngi və ya e-məktub göndərişi əvəzinə mükafatı qazanan şəxsin şəxsiyyət vəsiqəsinin ön və arxa hissələrini əlində tutmaqla şəklini çəkib göndərməsi kimliyin müəyyən edilməsi və mükafata iddia etmək üçün kifayətdir, bir şərtlə ki, bütün fərdi kimlik məlumatları aydın görünməli, şəxsiyyət vəsiqəsini tutan şəxsin siması və vəsiqədəki şəkil eyni olmalı və asanlıqla tanınmalıdır.
Mükafatlar bahalı, suallar asandır, hər kəs qazanır, yüzlərlə, minlərlə insan sorğu-sualsız, sevinc içində şəxsiyyət vəsiqələri ilə şəkil çəkib göndərir.

1.3
Lakin nə isə düz deyil. Mükafatların xoşbəxt qalibləri hər şeyi təlimatlara uyğun olaraq yerinə yetirsələr də, nə Mükafat şöbəsi onlarla əlaqə saxlayır, nə də onlar adi poçt vasitəsilə mükafatlarını alırlar. Günlər ötür və suallar ortaya çıxır. 
Mükafat qazananların bəziləri şəxsi məlumatlarını paylaşdıqlarına görə narahat olmağa, bank və başqa maliyyə hesablarını yoxlamağa başlayırlar. Lakin hər şey qaydasında görünür: bir sent də oğurlanmayıb və ya qanunsuz olaraq köçürülməyib. İstifadə etdikləri başqa xidmətləri yoxlamağa başlayırlar və hər şey qaydasında görünür. Heç nə dəyişməyib.

Vəziyyət əsəbləri tarıma çəkməyə başlayır. Heç nə oğurlanmayıb və ya götürülməyib və mükafatlar verilmir. Nə baş vermiş ola bilər? Mükafatın qalibləri bunu aydınlaşdırmaq üçün brendlərin ölkə daxilində yerləşən baş ofislərinə zəng vurmağa başlayırlar. 



1.4
Brendlərin Müştəri xidmətləri zənglərə cavab verir və mükafatların qaliblərinə dərhal cavab verirlər: üzr istəyirik, hazırda heç bir mükafat oyunu təşkil edilməyib. Həmçinin belə oyunlar təşkil olunduqda, A ölkəsinin qumar oyunları haqqında, fərdi məlumatların qorunmasına zəmanət verən müvafiq qanununa əməl edilir, bu isə o deməkdir ki, sözügedən brend şəxsiyyət vəsiqəsinin ictimai şəkildə nümayiş etdirilməsini heç vaxt xahiş edə bilməzdi.

Mükafatların qalibləri hansısa yolla aldadıqlarını başa düşürlər, amma necə, nə üçün aydın deyil. Bütün bank hesabları və başqa hesablar dəyişilməz qalıb çatışmayan heç nə yoxdur. Hələ ki görünən odur ki, yalnız şəxsi məlumatlar toplanıb və başqa heç nə məlum deyil. Bununla belə "mükafatların qalibləri" qəzəblidirlər, mükafatları almayıblar, kimsə şəxsi məlumatlarını, ondan pisi şəxsi sənədləri ilə birlikdə fotoşəkillərini əldə edib.  Onlar cavab istəyirlər və KİV diqqət yetirməyə başlayır.

Polis ilkin istintaq başladır.

2. Verilənləri izlə
2.1
Polis başa düşür ki, A ölkəsinin minlərlə vətəndaşı mükafat qazandıran hansısa oyunda iştirak edib. Brendlər fərqlidir, milli və ya əcnəbi, lakin hamısı müəyyən formada A ölkəsində fəaliyyət göstərirlər. Bankı hesabları və başqa maliyyə və əmlak hesabları yoxlanılır, doğrudan da, əksik heç nə yoxdur.
Həm yerli, həm də beynəlxalq sosial media şəbəkələrindən istifadə edilib. Görünür, bununla bağlı heç bir qayda izlənilməmiş və yeganə şərt şəbəkənin populyarlığı olmuşdur.
Şəbəkələrə müəyyən sual və tələblər ehtiva edən sorğular göndərilir. Nəticələr polis tərəfindən alınmağa başlayır və ilk ipucları ortaya çıxır. 
İnternet xidməti provayderləri istintaqa cəlb edilib və polisin müəyyən tədbirləri nəticə verməyə başlayıb. İlk şübhləlilər müəyyən edilib.

2.2
Prokurorluq və məhkəmə tərəfindən müəyyən prosessual tədbir və qərarlara nail olunub və onlar icra olunmaqdadır.   Adi və ya elektron formada sübutlar əldə edilməyə başlayır. Cinayət törədildiyi barədə əsaslı şübhələr müəyyən edilmişdir.
Sübutlar və dindirilmələr göstərir ki, mütləq surətdə bir-birləri ilə əlaqəli olmayan bir qrup şəxs brendin orijinal və ya saxta sosial media kanallarında mükafat qazandıran oyunlar haqqında məlumat paylaşır. Orijinal kanalları çıxış hesaba qeydiyyat məlumatlarının qeyri-qanuni ələ keçirilməsi nəticəsində mümkün olur. Kanallar saxtalaşdırıldığı halda isə brendin orijinal nişanlarından istifadə edilirdi.
Saxtakarlıqla ələ keçirilən şəxsi məlumat faktiki olaraq əmtəədir. Onlar A ölkəsində qara bazarda keyfiyyətindən asılı olaraq hər fotoşəkil üçün 15-50 avro arası qiymətə satılır.  Pul vəsaiti bəzən bank hesablarına göndərilir, bəzən isə kriptovalyuta ilə ödənir.

3. Pulu izlə
3.1
Əlavə məlumat əldə edilib. Zəncirin növbəti şübhəliləri müəyyən edilir, prokurorluq və məhkəmə qərarları ilə əlavə tədbirlər görülür.
Sübutedici fəaliyyət və tədbirlər öz nəticələrini verir. Elektron sübutlar və dindirilmələr göstərir ki, qaranlıq bazardan alınmış şəxsi məlumatlar faktiki olaraq, könüllü əməkdaşlığı tətbiq etmiş B ölkəsində yerləşən onlayn ödəniş şirkətində ödəniş hesabların açılması məqsədilə istifadə olunur. Ödəniş hesabları şəxsiyyəti vəsiqəsi və fotoşəkli istifadə edilən şəxsin adından açılır. Fotoşəkil hesabın açılması üçün tələb olunan şərtdir. 
Əlavə təhqiqat fəaliyyətləri göstərir ki, yeni açılan hesablara 24/48 saat ərzində kriptovalyuta ilə 1000 avro depozit köçürülür. Yüzlərlə və ya minlərlə hesabdan istifadə edildiyindən tezliklə  böyük məbləğlərin dövriyyədə olduğu aydınlaşır. 

3.2
Əlavə istintaq tədbirləri göstərir ki, B ölkəsindəki onlayn ödəniş hesabları könüllü əməkdaşlığı təsdiq etməmiş C ölkəsindəki onlayn mərc şirkəti ilə əlaqəlidir.  Görünür, C ölkəsində onlayn mərc hesablarının açılması üçün eyni adlardan və şəxsiyyət vəsiqələrindən istifadə edilir.
Əlavə təhqiqat fəaliyyətləri göstərir ki, B ölkəsində 1000 avroluq ilkin ödənişdən qısa müddət sonra həmin vəsait C ölkəsindəki mərc hesabına köçürülür. Net cash flow is full, meaning that nothing stays in the Country B and all the money is transferred to the Country C.
Növbəti istintaq tədbirləri görülür və nəticələr göstərir ki, pul, doğrudan da, C ölkəsindəki hesablara ödənir, lakin uzun müddətliyinə yox. 24-48 saat içində pul yenidən ilkin ödənişin edildiyi hesablara qaytarılır. Köçürülmədən sonra onlayn mərc şirkətindəki hesablar qapadılır və həmişəlik silinir.

4. Lideri izlə
4.1 
İstintaq yenə də B ölkəsinə və onlayn ödəniş şirkətindəki hesablara qayıdır. İlkin ödənişlərin edildiyi, boşaldılmış bütün hesablara A ölkəsindən "mükafat alan insanlar" adı altında təkrar 1000 avro ödəniş edilir.

Sübutların əlavə təhlili göstərir ki, qısa müddət ərzində, bu dəfə onlayn ödəniş hesabları ilə A ölkəsindəki fərdlərin bank hesabları arasında əməliyyatlar həyata keçirilir. Köçürülmə tam həyata keçirilir və 1000 avro tam şəkildə göndərilir. Köçürülmə edildikdən sonra B ölkəsinin platformasındakı hesablar bağlanır və silinir. 
A ölkəsinin polisi istintaqı davam etdirir. Əlavə məlumatlar və sübutlar toplanır və məlum olur ki, A ölkəsində B ölkəsindən ödənişlər alan müəyyən sayda insan var.  Belə görünür ki, onlar arasında müəyyən koordinasiya mövcuddur, çünki onlar eyni gündə ya banklara gedərək, ya da ATM-lərdən istifadə edərək demək olar ki, eyni məbləğdə vəsait çəkirlər.

4.2
Maraqlı burasıdır ki, bəzi hesablarda vəsaitin hamısı çəkilmir və 5-10%-ə qədəri hesabda qalır. Lakin fərdlər arasındakı ünsiyyət hansısa formada davam edir, belə ki, bütün vəsait çəkilənə və ya müəyyən faiz qalana qədər belə hərəkətlər bir-birini izləyir.

Polis istintaqı davam etdirir. Əlavə prokurorluq və məhkəmə qərarları əldə edilib və əməliyyat günü təyin edilib. Yerlərdə aparılan əməliyyatlar nəticəsində bir sıra şəxslər həbs edilir, elektron və fiziki sübutlar toplanır. Belə görünür ki, əhəmiyyətli məbləğdə pul vəsaiti müsadirə edilməyib. Dindirilmə qeydləri göstərir ki, şübhəlilər E ölkəsində A ölkəsinin vətəndaşı olduğu güman edilən şəxslə əlaqə saxlamaq üçün sosial media və VOIP xidmətlərindən istifadə edirlər. 
Bəzi mesajlar göstərir ki, şübhəlilər nağd pulu təhvil vermək üçün həmin şəxsin A ölkəsinə gəlişini və ya qonşu ölkə olan, 24/7 şəbəkəsinin fəaliyyət göstərdiyi E ölkəsinə səyahət etməyi gözləyirlər.

  

